Source: http://ns.dsclex.ro/legislatie/2013/octombrie2013/mo2013_663.htm
Timestamp: 2019-08-21 02:43:43+00:00
Document Index: 19600091

Matched Legal Cases: ['articolul 15', 'articolul 16', 'articolul 16', 'articolul 16', 'articolul 17', 'articolul 20', 'articolul 20']

MONITORUL OFICIAL AL ROMÂNIEI Nr. 663/2013
Anul XXV - Nr. 663 LEGI, DECRETE, HOTĂRÂRI ŞI ALTE ACTE Marţi, 29 octombrie 2013
57. - Hotărâre privind constituirea Grupului parlamentar de prietenie cu Confederaţia Elveţiană
Decizia nr. 397 din 1 octombrie 2013 referitoare la excepţia de neconstituţionalitate a dispoziţiilor art. 284 alin. (7) si art. 289 alin. (7) din Legea educaţiei naţionale nr. 1/2011
816. - Hotărâre privind numirea unui consul general
819. - Hotărâre pentru modificarea anexei la Hotărârea Guvernului nr. 337/2013 privind aprobarea bugetului de venituri şi cheltuieli pe anul 2013 pentru Administraţia Naţională „Apele Române”, aflată în coordonarea Ministerului Mediului şi Schimbărilor Climatice
437. - Decizie privind eliberarea domnului Nicolae Zaharescu din funcţia de secretar de stat în cadrul Cancelariei Primului-Ministru
2.480. - Ordin al ministrului mediului şi schimbărilor climatice pentru modificarea şi completarea Metodologiei de atribuire a administrării şi a custodiei ariilor naturale protejate, aprobată prin Ordinul ministrului mediului şi schimbărilor climatice nr. 1.470/2013
3.361. - Ordin al preşedintelui Agenţiei Naţionale de Administrare Fiscală pentru aprobarea modelului şi conţinutului unor formulare utilizate în certificarea plăţii accizelor în cazul vehiculelor achiziţionate intracomunitar.
- Ordonanţa Guvernului nr. 82/2001
privind constituirea Grupului parlamentarele prietenie cu Confederaţia Elveţiană
Articol unic. - Se aprobă constituirea Grupului parlamentar de prietenie cu Confederaţia Elveţiană, având componenţa nominală prevăzută în anexa care face parte integrantă din prezenta hotărâre.
p. CRISTIAN-SORIN DUMITRESCU
Vicepreşedinte: Mircea Roşea, deputat, Grupul parlamentar al PNL
Călin – Vasile - Andrei Matei, deputat, Grupul parlamentar al PSD
Ioan Moldovan, deputat, Grupul parlamentar al PC.
I. Prin Adresa nr. 819 din 23 iulie 2013, înregistrată la Curtea Constituţională cu nr. 6.250 din 23 iulie 2013, în temeiul art. 146 lit. d) teza a două din Constituţie şi al art. 32 din Legea nr. 47/1992 privind organizarea şi funcţionarea Curţii Constituţionale, Avocatul Poporului a sesizat Curtea Constituţională cu excepţia de neconstituţionalitate a dispoziţiilor art. 284 alin. (7) din Legea educaţiei naţionale nr. 1/2011.
Se arată că dispoziţiile art. 2 lit. d) din Legea nr. 263/2010 privind sistemul unitar de pensii publice instituie principiul egalităţii, prin care se asigură tuturor participanţilor la sistemul public de pensii, contribuabili şi beneficiari, un tratament nediscriminatoriu între persoane aflate în aceeaşi situaţie juridică în ceea ce priveşte drepturile şi obligaţiile prevăzute de lege. În acelaşi sens sunt şi prevederile art. 118 alin. (1) lit. a) din Legea nr. 263/2010, care, referindu-se la posibilitatea cumulării pensiei cu salariul, arată că de aceasta beneficiază toţi pensionarii pentru limită de vârstă. Tot astfel, Legea nr. 329/2009 privind reorganizarea unor autorităţi şi instituţii publice, raţionalizarea cheltuielilor publice, susţinerea mediului de afaceri şi respectarea acordurilor-cadru cu Comisia Europeană şi Fondul Monetar Internaţional stabileşte în art. 17 că pot cumula pensia cu salariul în condiţiile prevăzute de acelaşi articol „beneficiarii dreptului la pensie aparţinând atât sistemului public de pensii, cât şi sistemelor neintegrate sistemului public care realizează venituri din salarii sau, după caz, asimilate salariilor
Se subliniază contextul şi raţiunea introducerii normei criticate prin Ordonanţa de urgenţă a Guvernului nr. 92/2012 privind luarea unor măsuri în domeniul învăţământului şi cercetării, precum şi în ceea ce priveşte plata sumelor prevăzute în hotărâri judecătoreşti devenite executorii în perioada 1 ianuarie-31 decembrie 2013, respectiv „perturbările determinate de imposibilitatea punerii în aplicare a unora dintre prevederile Legii educaţiei naţionale nr. 1/2011, cu modificările şi completările ulterioare, perturbări ce sunt de natură a altera procesul educaţional, ca urmare a imposibilităţii asigurării personalului didactic calificat în învăţământul preuniversitar”. Se concluzionează că, „având în vedere scopul urmărit de legiuitor atunci când a adoptat reglementarea criticată, impunerea condiţiei renunţării la pensie pe perioada în care personalul didactic rămâne titular apare cu atât mai puţin justificată”.
În cuprinsul sesizării se mai arată şi că „acelaşi raţionament ar putea fi urmat în cazuri similare şi pentru învăţământul universitar”, cu trimitere la dispoziţiile art. 289 alin. (7) din acelaşi act normativ.
III. Potrivit dispoziţiilor art. 30 alin. (1)şi ale art. 33 din Legea nr. 47/1992, actul de sesizare a fost comunicat preşedinţilor celor două Camere ale Parlamentului şi Guvernului, pentru a-şi exprima punctul de vedere asupra excepţiei de neconstituţionalitate.
Se conchide în sensul că soluţia legislativă care instituie obligaţia renunţării la pensie (indiferent de cuantum) în favoarea păstrării calităţii de titular corespunde unei opţiuni exclusive a legiuitorului, nefiind o problemă de resortul contenciosului constituţional, idee „întărită şi de faptul că legiuitorul instituie aceeaşi regulă şi pentru sistemul universitar de învăţământ”, prin art. 289 alin. (7) din Legea educaţiei naţionale nr. 1/2011. Textul de lege criticat se referă la o situaţie anume, ce se aplică în mod nediscriminatoriu tuturor persoanelor aflate în ipoteza normei, şi anume personalul didactic care a avut calitatea de titular, care nu a depăşit cu 3 ani vârsta de pensionare, şi doreşte să îşi păstreze această calitate, cu aprobarea consiliului de administraţie.
IV. Curtea Constituţională a fost legal sesizată şi este competentă, potrivit dispoziţiilor art. 146 lit. d) teza a două din Constituţie, precum şi ale art. 1 alin. (2), ale art. 2, 3, 10 şi 32 din Legea nr. 47/1992, să soluţioneze excepţia de neconstituţionalitate.
V. Obiectul excepţiei de neconstituţionalitate, astfel cum a fost expres formulat, îl constituie dispoziţiile art. 284 alin. (7) din Legea educaţiei naţionale nr. 1/2011, publicată în Monitorul Oficial al României, Partea I, nr. 18 din 10 ianuarie 2011, cu modificările şi completările ulterioare, dispoziţii care au următorul cuprins: „(7) Personalului didactic care a avut calitatea de titular şi care nu a depăşit cu 3 ani vârsta de pensionare i se poate recunoaşte această calitate de către consiliul de administraţie, conform metodologiei prevăzute la alin. (6), cu condiţia renunţării la pensie pe perioada cât rămâne titular.”
Din motivarea excepţiei de neconstituţionalitate rezultă însă voinţa Avocatului Poporului de a critica soluţia legislativă pe care textul de lege mai sus citat o consacră, reglementată, în mod corespunzător, şi în art. 289 alin. (7) din acelaşi act normativ, având următorul cuprins: „Personalului didactic care a avut calitatea de titulari se poate recunoaşte această calitate, anual, de către senatul universitar, conform metodologiei prevăzute la alin. (6), cu condiţia renunţării la pensie pe perioada în care rămâne titular.” în acest sens, în motivarea excepţiei de neconstituţionalitate formulate, Avocatul Poporului arată că „acelaşi raţionament ar putea fi urmat în cazuri similare şi pentru învăţământul universitar”, cu trimitere, aşadar, la dispoziţiile art. 289 alin. (7) din acelaşi act normativ, mai sus citat.
VI. Prevederile constituţionale invocate în motivarea excepţiei sunt cele ale art. 16 alin. (1), potrivit cărora „Cetăţenii sunt egali în faţa legii şi a autorităţilor publice, fără privilegii şi fără discriminări”.
Art. 284 din Legea nr. 1/2011 are următorul cuprins: „(1) Personalul didactic beneficiază de pensie în condiţiile prevăzute de legislaţia de asigurări sociale şi pensii care reglementează sistemul public de pensii.
(7) Personalului didactic care a avut calitatea de titular şi care nu a depăşit cu 3 ani vârsta de pensionare i se poate recunoaşte această calitate de către consiliul de administraţie, conform metodologiei prevăzute la alin. (6), cu condiţia renunţării la pensie pe perioada cât rămâne titular.”
„(1) Personalul didactic şi de cercetare se pensionează la împlinirea vârstei de 65 de ani.
(3) Senatul universitar din universităţile de stat, particulare şi confesionale, în baza criteriilor de performanţă profesională şi a situaţiei financiare, poate decide continuarea activităţii unui cadru didactic sau de cercetare după pensionare, în baza unui contract pe perioadă determinată de un an, cu posibilitatea de prelungire anuală conform Cartei universitare, fără limită de vârstă. Senatul universitar poate decide conferirea titlului onorific de profesor emerit, pentru excelenţă didactică şi de cercetare, cadrelor didactice care au atins vârsta de pensionare. Cadrele didactice pensionate pot fi plătite în regim de plată cu ora. [...] alineatul (4) abrogat
Se constată că dispoziţiile alin. (7) al art. 284 şi, respectiv, ale alin. (7) al art. 289 din Legea nr. 1/2011, criticate în prezenta cauză, au fost introduse prin Ordonanţa de urgenţă a Guvernului nr. 92/2012 privind luarea unor măsuri în domeniul învăţământului şi cercetării, precum şi în ceea ce priveşte plata sumelor prevăzute în hotărâri judecătoreşti devenite executorii în perioada 1 ianuarie - 31 decembrie 2013, publicată în Monitorul Oficial al României, Partea I, nr. 864 din 19 decembrie 2012. Motivul instituirii acestei modalităţi de recunoaştere a calităţii de titular pentru personalul didactic pensionat îl constituie, potrivit preambulului ordonanţei, „imposibilitatea asigurării personalului calificat” în învăţământ.
2. Reglementarea generală în materia pensiilor, respectiv Legea nr. 263/2010 privind sistemul unitar de pensii publice, publicată în Monitorul Oficial al României, Partea I, nr. 852 din 20 decembrie 2010 stabileşte în art. 118 alin. (1) lit. a) următoarele: „(1) în sistemul public de pensii, pot cumula pensia cu venituri provenite din situaţii pentru care asigurarea este obligatorie, în condiţiile legii, următoarele categorii de pensionari: a) pensionarii pentru limită de vârstă; [...]”.
3. Cu privire la cumulul pensiei cu salariul, Legea nr. 329/2009 privind reorganizarea unor autorităţi şi instituţii publice, raţionalizarea cheltuielilor publice, susţinerea mediului de afaceri şi respectarea acordurilor-cadru cu Comisia Europeană şi Fondul Monetar Internaţional, publicată în Monitorul Oficial al României, Partea I, nr. 761 din 9 noiembrie 2009 stabileşte în art. 17 următoarele: „(1) Beneficiarii dreptului la pensie aparţinând atât sistemului public de pensii, cât şi sistemelor neintegrate sistemului public care realizează venituri salariate sau, după caz, asimilate salariilor, potrivit legii, realizate din exercitarea unei activităţi pe bază de contract individual de muncă, raport de serviciu sau în baza actului de numire, potrivit legii, în cadrul autorităţilor şi instituţiilor publice centrale şi locale, indiferent de modul de finanţare şi subordonare, precum şi în cadrul regiilor autonome, societăţilor naţionale, companiilor naţionale şi societăţilor comerciale la care capitalul social este deţinut integral sau majoritar de stat ori de o unitate administrativ-teritorială, pot cumula pensia netă cu veniturile astfel realizate, dacă nivelul acesteia nu depăşeşte nivelul câştigului salariat mediu brut utilizat la fundamentarea bugetului asigurărilor sociale de stat şi aprobat prin legea bugetului asigurărilor sociale de stat.
Dispoziţiile art. 284 alin. (7) şi ale art. 289 alin. (7) din Legea educaţiei naţionale nr. 1/2011, criticate în prezenta cauză, reglementează cea de-a două dintre excepţiile menţionate, respectiv posibilitatea recunoaşterii calităţii de titular în învăţământ a personalului didactic care a avut calitatea de titular, după pensionarea acestuia. Una dintre condiţiile impuse de lege pentru a beneficia de posibilitatea recunoaşterii calităţii de titular în învăţământ o constituie renunţarea la pensie.
În opinia Avocatului Poporului, condiţia impusă de legiuitor pentru accederea la statutul de „titular recunoscut” a personalului didactic pensionat este discriminatorie, întrucât acest personal este deopotrivă participant la sistemul public de pensii, beneficiază de pensie aparţinând acestui sistem şi, în consecinţă, trebuie să se bucure de acelaşi tratament în raport cu ceilalţi pensionari în ceea ce priveşte drepturile şi obligaţiile sale.
Astfel, potrivit art. 89 din Legea nr. 1/2011, „în învăţământul preuniversitar de stat şi particular, posturile didactice vacante şi rezervate se ocupă prin concurs organizat la nivelul unităţii de învăţământ cu personalitate juridică, conform unei metodologii-cadru elaborate de Ministerul Educaţiei, Cercetării, Tineretului şi Sportului”, iar, potrivit art. 254 alin. (3) din aceeaşi lege, „(3) în învăţământul preuniversitar de stat şi particular, posturile didactice se ocupă prin concurs organizat la nivelul unităţii de învăţământ cu personalitate juridică, conform unei metodologii-cadru elaborate de Ministerul Educaţiei, Cercetării, Tineretului şi Sportului”.
În sensul aceluiaşi principiu sunt şi prevederile referitoare la învăţământul universitar, art. 294 din Legea nr. 1/2011 stabilind în alin. (1) că „Angajarea pe un post didactic sau de cercetare se face, după intrarea în vigoare a prezentei legi, pe perioadă determinată sau pe perioadă nedeterminată. Angajarea pe perioadă nedeterminată pe orice funcţie didactică sau de cercetare este posibilă numai prin concurs public, organizat de instituţia de învăţământ superior, după obţinerea titlului de doctor”, iar în alin. (5): „Contractul de angajare pe perioadă determinată încheiat între universitate şi membri ai personalului didactic şi de cercetare în urma unui concurs poate fi reînnoit, în funcţie de rezultatele profesionale personale, evaluate pe baza criteriilor adoptate de senatul universitar, precum şi în funcţie de nevoile de angajare şi de resursele financiare ale instituţiei, în conformitate cu prevederile legale în vigoare”.
În plus, potrivit art. 2 alin. (1) din Metodologia-cadru privind mobilitatea personalului didactic din învăţământul preuniversitar în anul şcolar 2013-2014, aprobată prin Ordinul ministrului educaţiei, cercetării, tineretului şi sportului, publicat în Monitorul Oficial al României, Partea I, nr. 64 şi 64 bis din 30 ianuarie 2013, „Prin cadre didactice titulare în sistemul de învăţământ preuniversitar, în sensul prezentei Metodologii, numite în continuare cadre didactice titulare, se au în vedere cadrele didactice care au contract individual de muncă pe perioadă nedeterminată”.
Din examinarea sistematică a dispoziţiilor legale citate rezultă că textele de lege care fac obiectul excepţiei de neconstituţionalitate instituie, practic, o modalitate de dobândire a calităţii de titular în învăţământ, prin „recunoaşterea” acesteia, modalitate contrară principiilor pe care legea le instituie pentru titularizare, precum şi regimului juridic pe care legea îl circumscrie noţiunii de „titula” în învăţământ. Se creează astfel o discriminare în ceea ce priveşte ocuparea posturilor în învăţământ, în sensul că, pentru o anumită categorie de persoane, aceasta se realizează fără concurs, doar pe baza unei cereri şi aprobări a consiliului de administraţie sau a senatului universitar, după caz.
Or, chiar dacă „recunoaşterea” calităţii de titular în condiţiile art. 284 alin. (7) şi art. 289 alin. (7) din Legea educaţiei naţionale nr. 1/2011 are caracter de excepţie, instituirea acestei excepţii trebuie să respecte normele şi principiile constituţionale.
Insuficienţa numărului de cadre didactice calificate nu justifică denaturarea regimului juridic al unei instituţii care are o configuraţie bine definită prin lege, şi crearea unei modalităţi „paralele” de accedere, chiar şi pentru o scurtă perioadă de timp (în cazul învăţământului preuniversitar), la calitatea de titular în învăţământ.
În plus, examinând ansamblul dispoziţiilor legale aplicabile în materie, se constată că, de fapt, categoria de personal didactic la care se referă textele criticate este numită impropriu „titular”, câtă vreme aceasta are contract de muncă pe perioadă determinată, fiindu-i inaplicabile, în consecinţă, şi metodologiile specifice care se aplică titularilor (definiţi, cât priveşte învăţământul preuniversitar, ca fiind cadrele didactice cu contract individual de muncă pe perioadă nedeterminată).
Curtea constată, totodată, că normele criticate, în ansamblul reglementării din care fac parte, configurează o instituţie cu un regim juridic confuz, aceea a „titularului recunoscut”. Acesta este titular în învăţământ pentru o perioadă determinată (în cazul învăţământului preuniversitar) şi, practic, pentru o perioadă nedeterminată (în cazul învăţământului universitar), după împlinirea vârstei de pensionare şi pensionarea în condiţiile legii. O asemenea instituţie desemnată prin aceeaşi noţiune de „titular”, căreia îi corespunde un anume regim juridic potrivit Legii educaţiei naţionale nr. 1/2011, este de natură să încalce exigenţele de claritate şi precizie a reglementării impuse de art. 1 alin. (3) şi (5) din Constituţie. Chiar dacă textele constituţionale indicate nu stabilesc în mod expres exigenţe privitoare la calitatea legislaţiei, realizând interpretarea lor în concordanţă cu prevederile Convenţiei pentru apărarea drepturilor omului şi a libertăţilor fundamentale şi jurisprudenţa Curţii Europene a Drepturilor Omului, Curtea Constituţională a stabilit o serie criterii care trebuie respectate în activitatea de legiferare: „precizie, previzibilitate şi predictibilitate pentru ca subiectul de drept vizat să îşi poată conforma conduita, astfel încât să evite consecinţele nerespectării lor.” (Decizia nr. 61 din 18 ianuarie 2007, publicată în Monitorul Oficial al României, Partea I, nr. 116 din 15 februarie 2007, Decizia nr. 26 din 18 ianuarie 2012, publicată în Monitorul Oficial al României, Partea I, nr. 116 din 15 februarie 2012). Respectarea acestor criterii impune ca noţiunea de „titular” în învăţământ reglementată de Legea educaţiei naţionale nr. 1/2011 să aibă o semnificaţie univocă şi un regim unic în ceea ce priveşte accederea la statutul pe care îl desemnează.
Pentru considerentele arătate, în temeiul art. 146 lit. d) teza a două şi al art. 147 alin. (4) din Constituţie, precum şi al art. 1-3, al art. 11 alin. (1) lit. A.d), al art. 29 şi al art. 32 din Legea nr. 47/1992, cu unanimitate de voturi,
Articol unic. - Domnul Nicolae Zaharescu se numeşte consul general, şef al Consulatului General al României la Cape Town, Republica Africa de Sud.
pentru modificarea anexei la Hotărârea Guvernului nr. 337/2013 privind aprobarea bugetului de venituri şi cheltuieli pe anul 2013 pentru Administraţia Naţională „Apele Române”, aflată în coordonarea Ministerului Mediului si Schimbărilor Climatice
Articol unic. - Anexa la Hotărârea Guvernului nr. 337/2013 privind aprobarea bugetului de venituri şi cheltuieli pe anul 2013 pentru Administraţia Naţională „Apele Române”, aflată în coordonarea Ministerului Mediului şi Schimbărilor Climatice, publicată în Monitorul Oficial al României, Partea I, nr. 348 din 13 iunie 2013, se modificaşi se înlocuieşte cu anexa care face parte integrantă din prezenta hotărâre.
(Anexa la Hotărârea Guvernului nr. 337/2013)
Subvenţii de la bugetul de stat pentru instituţii si servicii publice sau activităţi finanţate integral din venituri proprii
Sume primite de la UE – alţi donatori în contul plaţilor efectuate si prefinanţări
Programe comunitare finanţate în perioada 2007-2013 (Phare, fonduri europene, proiecte internaţionale cofinanţate, etc, inclusiv DESWAT si „Controlul integrat al poluării cu nutrienţi”
I.CHELTUIELI DIN SURSE PROPRII
Contribuţii pentru asigurările de accidente de munca si boli profesionale
20 0104
20 0105
20 0108
Prevenirea si combaterea inundaţiilor si îngheţurilor (Stoc de apărare-surse proprii)
Cheltuieli judiciare si extrajudiciare derivate din acţiuni în reprezentarea intereselor statului
8102 01
Cheltuieli aferente programelor cu finanţare rambursabila(BDCE V)
privind eliberarea domnului Nicolae Zaharescu din funcţia de secretar de stat în cadrul Cancelariei Primului-Ministru
Articol unic. - La data intrării în vigoare a prezentei decizii, domnul Nicolae Zaharescu se eliberează din funcţia de secretar de stat în cadrul Cancelariei Primului-Ministru.
pentru modificarea şi completarea Metodologiei de atribuire a administrării şi a custodiei ariilor naturale protejate, aprobată prin Ordinul ministrului mediului si schimbărilor climatice nr. 1.470/2013
Având în vedere Referatul de aprobare nr. 172.279/FU din 17 octombrie 2013 al Direcţiei managementul ariilor naturale protejate, în temeiul art. 13 alin (3) din Hotărârea Guvernului nr. 48/2013 privind organizarea şi funcţionarea Ministerului Mediului şi Schimbărilor Climatice şi pentru modificarea unor acte normative în domeniul mediului şi schimbărilor climatice, cu modificările şi completările ulterioare,
Art. I. - Metodologia de atribuire a administrării şi a custodiei ariilor naturale protejate, aprobată prin Ordinul ministrului mediului şi schimbărilor climatice nr. 1.470/2013, publicat în Monitorul Oficial al României, Partea I, nr. 441 din 19 iulie 2013, cu modificările ulterioare, se modifică şi se completează după cum urmează:
,,g) un reprezentant al ONG-urilor cu preocupări în domeniul protecţiei naturii.”
„(6) Directorii propuşi pentru structurile de administrare de către reprezentanţii legali ai persoanelor juridice al căror dosar a obţinut în etapa de evaluare a dosarelor minimum 86 de puncte vor participa la o sesiune de susţinere a dosarului, care va fi organizată de Comisia de evaluare pentru atribuirea în administrare a ariilor naturale protejate.”
„(1) Solicitanţii pot contesta punctajele acordate de Comisia de evaluare propriilor dosare de candidatură depuse, prin depunerea unei contestaţii scrise la sediul autorităţii publice centrale pentru protecţia mediului, în termen de două zile lucrătoare din momentul afişării rezultatului evaluării.
(2) Pentru soluţionarea contestaţiilor se organizează la sediul autorităţii publice centrale pentru protecţia mediului o Comisie de contestaţii, a cărei componenţă nominală se aprobă prin ordin al conducătorului autorităţii responsabile înainte de organizarea sesiunii de atribuire în administrare/custodie şi care este alcătuită din:”.
,,d) document eliberat de Oficiul Naţional al Registrului Comerţului din care să reiasă că persoana juridică nu se află în procedură de insolvenţă, faliment sau orice formă de reorganizare judiciară, după caz;
f) declaraţie pe propria răspundere a reprezentantului legal al persoanei juridice şi a persoanelor implicate în administrarea ariei naturale protejate respective, din care să rezulte următoarele: că nu există hotărâri pronunţate de instanţele de judecată prin care se constată săvârşirea de contravenţii prevăzute de legislaţia în domeniul protecţiei mediului; că nu au fost condamnaţi definitiv de o instanţă de judecată pentru săvârşirea de infracţiuni de orice natură şi/sau nu sunt cercetaţi pentru săvârşirea de infracţiuni de orice natură;”.
6. La articolul 15, litera g) se modifică şi va avea următorul cuprins:
,,g) depunerea la sediul autorităţii publice centrale pentru protecţia mediului a contestaţiilor pentru evaluarea dosarelor;”.
7. La articolul 16 alineatul (1), litera e) se modifică şi va avea următorul cuprins:
,,e) reprezentanţii agenţiilor judeţene pentru protecţia mediului din judeţe aflate în cadrul regiunii de dezvoltare în care este organizată Comisia de evaluare;”.
8. La articolul 16 alineatul (1), după litera f) se introduce o nouă literă, litera g), cu următorul cuprins:
9. La articolul 16, alineatul (3) se modifică şi va avea următorul cuprins:
„(3) Comisiile de evaluare se consideră legal întrunite în prezenţa a jumătate plus unu din numărul total al membrilor acestora cu drept de acordare a punctajului.”
10. La articolul 17, alineatul (6) se modifică şi va avea următorul cuprins:
„(6) Persoanele numite de reprezentanţii legali ai persoanelor juridice, precum şi persoanele fizice care au obţinut la evaluarea dosarului minimum 53 de puncte vor participa la o sesiune de susţinere a dosarului de candidatură care va fi organizat de Comisia de evaluare pentru atribuirea în custodie a ariilor naturale protejate.”
11. La articolul 20 alineatul (1) litera b), punctul (ii) se modifică şi va avea următorul cuprins:
„(ii) cazierul fiscal şi judiciar, în original, împreună cu declaraţia pe propria răspundere din care să rezulte următoarele: că nu există hotărâri pronunţate de instanţele de judecată prin care se constată săvârşirea de contravenţii prevăzute de legislaţia în domeniul protecţiei mediului; că nu au fost condamnaţi definitiv de o instanţă de judecată pentru săvârşirea de infracţiuni de orice natură şi/sau nu sunt cercetaţi pentru săvârşirea de infracţiuni de orice natură;”.
12. La articolul 20 alineatul (1) litera c), punctul (iv) se modifică şi va avea următorul cuprins:
„(iv) declaraţie pe propria răspundere a reprezentantului persoanei juridice şi a personalului implicat în administrarea ariei naturale protejate, din care să rezulte următoarele: că nu există hotărâri pronunţate de instanţele de judecată prin care se constată săvârşirea de contravenţii prevăzute de legislaţia în domeniul protecţiei mediului; că nu au fost condamnaţi definitiv de o instanţă de judecată pentru săvârşirea de infracţiuni de orice natură şi/sau nu sunt cercetaţi pentru săvârşirea de infracţiuni de orice natură;”. Art. II. - Prezentul ordin se publică în Monitorul Oficial al României, Partea I.
pentru aprobarea modelului şi conţinutului unor formulare utilizate în certificarea plăţii accizelor în cazul vehiculelor achiziţionate intracomunitar
Art. 1. - (1) Se aprobă modelul, conţinutul, precum şi caracteristicile de tipărire, modul de difuzare, de utilizare şi de păstrare a următoarelor formulare:
1. Certificatul de atestare a plăţii accizelor, în cazul vehiculelor achiziţionate intracomunitar, prevăzut în anexa nr. 1;
2. Cerere de eliberare a certificatului de atestare a plăţii accizelor, în cazul vehiculelor achiziţionate intracomunitar, prevăzută în anexa nr. 2.
(2) Certificatul prevăzut la alin. (1) pct. 1, denumit în continuare certificat, se utilizează de către contribuabilii persoane fizice în scopul efectuării primei înmatriculări în România a vehiculelor achiziţionate intracomunitar, prevăzute la art. 207 lit. h) şi i) din Legea nr. 571/2003 privind Codul fiscal, cu modificările şi completările ulterioare, denumită în continuare Codul fiscal, şi se prezintă la Serviciul public comunitar regim permise de conducere şi înmatriculare a vehiculelor.
(3) în vederea eliberării certificatului, contribuabilul însuşi sau prin împuternicit depune la organul fiscal la care acesta îşi are domiciliul fiscal, denumit în continuare organ fiscal competent, cererea prevăzută la alin. (1) pct. 2. La cerere contribuabilul va ataşa în mod obligatoriu şi o copie a documentelor din care rezultă că suma a fost plătită la bugetul de stat.
Art. 2. - (1) Organul fiscal competent verifică în baza de date dacă în evidenţa fiscală a contribuabilului figurează ca achitată acciza datorată pentru produsele provenite din achiziţii intracomunitare prevăzute la art. 207 lit. h) şi i) din Codul fiscal.
(2) în situaţia în care se constată că în evidenţa fiscală obligaţia prevăzută la alin. (1) figurează ca fiind stinsă, organul fiscal competent eliberează certificatul în termen de maximum 3 zile lucrătoare de la data depunerii cererii, iar în caz contrar înştiinţează despre acest fapt contribuabilul.
(3) Unitatea Trezoreriei Statului la care este arondat organul fiscal competent transmite acestuia zilnic încasările reprezentând accize aferente vehiculelor achiziţionate intracomunitar, prevăzute la art. 207 lit. h) şi i) din Codul fiscal.
Art. 3. - Anexele nr. 1 şi nr. 2 fac parte integrantă din prezentul ordin.
Art. 4. - Direcţia generală de reglementare a colectării creanţelor bugetare, Direcţia generală de tehnologia informaţiei, Direcţia generală proceduri pentru administrarea veniturilor, Direcţia generală regională a finanţelor publice Bucureşti, direcţiile generale regionale ale finanţelor publice, precum şi organele fiscale din subordinea acestora vor duce la îndeplinire prevederile prezentului ordin.
de atestare a plăţii accizelor, în cazul vehiculelor achiziţionate intracomunitar
Ca urmare a cererii nr. .......din data de..............se atestă faptul că, la data prezentei, dl/dna.............................................., cu domiciliul fiscal în........................., str. .............................. nr. ...., bl....., sc. ...., et. ...., ap.....Judeţul/sectorul..........................., CNP ....................................., a achitat suma de .................... lei, reprezentând accize aferente vehiculelor achiziţionate intracomunitar, prevăzute la art. 207 lit. h) şi i) din Legea nr. 571/2003 privind Codul fiscal, cu modificările şi completările ulterioare, cu documentul de plată nr. ...........din data de...............
Caracteristicile de tipărire, modul de difuzare, de utilizare şi de păstrare a formularului „Certificat de atestare a plăţii accizelor, în cazul vehiculelor achiziţionate intracomunitar”
1. Denumire: „Certificat de atestare a plăţii accizelor, în cazul vehiculelor achiziţionate intracomunitar”
4. Se utilizează pentru atestarea plăţii accizelor aferente vehiculelor achiziţionate intracomunitar, prevăzute la art. 207 lit. h) şi i) din Legea nr. 571/2003 privind Codul fiscal, cu modificările şi completările ulterioare, în scopul efectuării primei înmatriculări în România a acestora.
5. Se întocmeşte în două exemplare de compartimentul cu atribuţii de evidenţă pe plătitori, în format hârtie pentru comunicare şi arhivare.
de eliberare a certificatului de atestare a plăţii accizelor, în cazul vehiculelor achiziţionate intracomunitar
1. Numele si prenumele.........................................................................
2. Codul numeric personal..............................................
judeţul.................., sectorul............., localitatea..............................., str. ...................................... nr. ........, bl. ......, sc. ......, et. ......, ap......., codul poştal................., fax ........................... telefon ........................., e-mail .........................
1. Reprezentare prin împuternicit �
Nr. act împuternicire..........................................., data ……………………….
Numele si prenumele......................................................
Cod numeric personal.........................................
Confirmarea plăţii sumei de.................................lei, reprezentând accize aferente vehiculelor prevăzute la art. 207 lit. h) şi i) din Legea nr. 571/2003 privind Codul fiscal, cu modificările şi completările ulterioare, achiziţionate intracomunitar, achitată cu documentul de plată.........................*) nr. .........................din data de......................
C.N.P. .......................
Data....../........../.......
Denumirea organului fiscal .......................................................
Nr. de înregistrare ............, data înregistrării ..../......../....
Numele şi prenumele persoanei care a verificat .......................................................
Număr de legitimaţie .......................................................
Caracteristicile de tipărire, modul de difuzare, de utilizare şi de păstrare a formularului „Cerere de eliberare a certificatului de atestare a plăţii accizelor, în cazul vehiculelor achiziţionate intracomunitar”
1. Denumire: „Cerere de eliberare a certificatului de atestare a plătii accizelor, în cazul vehiculelor achiziţionate intracomunitar”
- la art. 5, în loc de: „... şi Ministerului Culturii.”se va citi: „... şi Secretariatului de Stat pentru Culte.”